
 9.11.2021
 BG
 Официален вестник на Европейския съюз
 L 395/84
 РЕШЕНИЕ No 1/2021 НА СЪВМЕСТНИЯ КОМИТЕТ ЕО—ДАНИЯ—ФАРЬОРСКИ ОСТРОВИ
 от 23 юни 2021 година
 за изменение на Споразумението между Европейската общност, от една страна, и правителството на Дания и местното правителство на Фарьорските острови, от друга страна, чрез замяна на протокол 3 към него относно определението на понятието „продукти с произход“ и методите на административно сътрудничество [2021/1906]
 СЪВМЕСТНИЯТ КОМИТЕТ ЕО—ДАНИЯ—ФАРЬОРСКИ ОСТРОВИ,
 като взе предвид Споразумението между Европейската общност, от една страна, и правителството на Дания и местното правителство на Фарьорските острови, от друга страна (1), и по-специално член 3 от протокол 3 към него относно определението на понятието „продукти с произход“ и методите на административно сътрудничество,
 като има предвид, че:
 (1)
 Член 11 от Споразумението между Европейската общност, от една страна, и правителството на Дания и местното правителство на Фарьорските острови, от друга страна (наричано по-нататък „споразумението“), се отнася до протокол 3 към посоченото споразумение (наричан по-нататък „протокол 3“), в който се определят правилата за произход.
 (2)
 В член 3 от протокол 3 се посочва, че създаденият по силата на член 31 от споразумението Съвместен комитет може да реши да измени разпоредбите на протокол 3.
 (3)
 Регионалната конвенция за паневросредиземноморските преференциални правила за произход (наричана по-нататък „конвенцията“) (2) има за цел съществуващите двустранни системи от правила за произход, установени в двустранните споразумения за свободна търговия, сключени между договарящите страни по конвенцията, да бъдат транспонирани в многостранна мрежа, без да се засягат принципите, установени в тези двустранни споразумения.
 (4)
 Съюзът и Кралство Дания по отношение на Фарьорските острови подписаха конвенцията на 15 юни 2011 г.
 (5)
 Съюзът и Кралство Дания по отношение на Фарьорските острови депозираха своите документи за приемане при депозитаря на конвенцията съответно на 26 март 2012 г. и на 9 септември 2013 г. В резултат на това и в съответствие с член 10, параграф 3 от конвенцията тя влезе в сила съответно на 1 май 2012 г. за Европейския съюз и на 1 ноември 2013 г. за Кралство Дания по отношение на Фарьорските острови.
 (6)
 Докато бъде сключено и влезе в сила изменението на конвенцията, Съюзът и Кралство Дания по отношение на Фарьорските острови се договориха да прилагат алтернативен набор от правила за произход, основаващи се на тези в изменяната конвенция, които може да се използват двустранно като алтернатива на правилата за произход, определени в конвенцията.
 (7)
 Поради това протокол 3 следва да бъде заменен с нов протокол, който да предвижда алтернативен набор от правила на произход. Освен това новият протокол следва да включва динамично позоваване на конвенцията, за да се позовава винаги на последната версия на конвенцията в сила,
 ПРИЕ НАСТОЯЩОТО РЕШЕНИЕ:
 Член 1
 Протокол 3 относно определението на понятието „продукти с произход“ и методите на административно сътрудничество към Споразумението между Европейската общност, от една страна, и правителството на Дания и местното правителство на Фарьорските острови, от друга страна, се заменя с текста, съдържащ се в приложението към настоящото решение.
 Член 2
 Настоящото решение влиза в сила в деня на приемането му.
 То се прилага от 1 септември